Dobrodošlica
Predsednik
V imenu Parlamenta z veseljem pozdravljam delegacijo iz Indonezije, ki je prišla na 5. medparlamentarno srečanje med našim parlamentom in parlamentom Indonezije. Povedali so nam, da je bilo srečanje, ki je potekalo danes zjutraj, zelo koristno in produktivno. V skupnem interesu obeh strani je cela vrsta zadev in poudarjam tudi interes, ki so ga v zvezi z našim delom pokazali kolegi iz Indonezije. Prisrčno se vam zahvaljujem in vam želim nadvse prijeten obisk pri nas.
(Ploskanje.)
